Lenjagas

Lenjagas (, ) – miestas šiaurės Italijoje, Venete, Veronos provincijoje, 43 km į pietryčius nuo Veronos, prie Adidžės upės. Geležinkeliai į Veroną, Estę, Rovigą. Žemės ūkio regiono prekybinis centras (tabakas, javai, ryžiai, cukriniai runkeliai). Yra XVIII–XIX a. Šv. Martyno katedra, kelios kitos bažnyčios, tvirtovės bokšto fragmentas, XX a. pr. Saljerio teatras.

2024 m. Lenjago komunoje (plotas 79,3 km²) gyveno 25 615 gyventojų,Legnago (commune), citypopulation.de mieste – 22 168.

 Istorija 
XV a., kai Lenjagas pateko į Venecijos Respubliką, buvo gerai įtvirtintas (architektas Mikelė Sanmikelis). Lombardijos–Veneto karalystės laikais pateko į kvadrilatero gynybinį kompleksą. XIX a. daugelis įtvirtinimų sugriauti Adidžės potvynių ir statant naujus namus.Legnago fortress of the Quadrilateral, visitverona.it

Lenjage 1750 m. gimė žymus kompozitorius Antonijus Saljeris.

 Šaltiniai 

Kategorija:Veneto miestai